Olympique Lyonnais

Olympique Lyonnais (lyh. OL) on ranskalainen jalkapalloseura Lyonista. Seura pelaa Ranskan korkeimmalla sarjatasolla Ligue 1:ssä. Seura on perustettu vuonna 1950, kun se irtautui vuonna 1899 perustetusta rugby- ja jalkapalloseura Lyon Olympiquesta. Seuran kotikenttä on Parc Olympique Lyonnais.

Olympique Lyonnais eli kulta-aikansa 2000-luvun alussa, jolloin se saavutti ennätyksellisen seitsemän peräkkäistä Ligue 1 -mestaruutta. Tämä on edelleen pisin voittoputki Euroopan huippusarjoissa. Tällä aikakaudella sanat Lyon ja Gerland, eli seuran silloinen kotistadion, muodostuivat käytännössä ranskalaisen jalkapallon synonyymeiksi. Seura on lisäksi voittanut Ranskan cupin 5 kertaa ja Ranskan liigacupin kerran.

 Historia 
 Seuran perustaminen ja alkuvuodet 
Olympique Lyonnais perustettiin vuonna 1950. Seura syntyi, kun ryhmä vaikuttajia päätti irtautua Lyon Olympique Universitairesta, monialaisesta urheiluseurasta, johon kuului myös rugbyseura.

Uusi jalkapalloseura aloitti toimintansa Ranskan toiselta sarjatasolta. 1960-luvulla Lyon saavutti ensimmäiset merkittävät menestyksensä voittamalla Ranskan cupin vuosina 1964 ja 1967. Tällöin seura teki myös nimensä tunnetuksi kansainvälisesti, edeten Cup-voittajien cupin välieriin kaudella 1963–1964, jossa se hävisi myöhemmin voittajaksi kruunatulle Sporting CP:lle. Vuonna 1973 Lyon voitti kolmannen Ranskan cupinsa. Kuitenkin vasta 1980-luvun lopulla Lyon vakiinnutti paikkansa Ranskan korkeimmalla sarjatasolla, Ligue 1:ssä.

 Jean-Michel Aulasin aikakausi 
1970- ja 1980-luvut olivat seuralle hiljaisempaa aikaa, mutta merkittävä käänne tapahtui vuonna 1987, kun liikemies Jean-Michel Aulas otti seuran johtoonsa. Aulas laati kunnianhimoisen suunnitelman tehdä Lyonista sekä Ranskan että Euroopan huippuseura. Kahden vuoden kuluttua omistajanvaihdoksesta joukkue pelasi jo UEFA-cupissa.

Aulas investoi seuraan merkittäviä summia, mutta lopulta Lyonin nousu ranskalaisen jalkapallon huipulle perustui erityisesti seuran omiin junioreihin. Vuonna 2002 Lyon voitti ensimmäisen Ligue 1 -mestaruutensa. Tästä alkoi ennennäkemätön hallintakausi, jonka aikana seura voitti seitsemän peräkkäistä liigamestaruutta (2002–2008). Vuonna 2008 Lyon saavutti myös kaksoisvoiton voittamalla Ranskan cupin PSG:tä vastaan. Ennätysmenestykseen vaikuttivat onnistuneet hankinnat kuten Juninho Pernambucano ja Michael Essien sekä omat nuoret lupaukset kuten Karim Benzema ja Sidney Govou.

 Toimintatapojen muutos ja haasteet 
Menestyksen myötä seuran toimintastrategia muuttui. Lyon alkoi hankkia pelaajia sadoilla miljoonilla euroilla, mikä osoittautui lopulta kohtalokkaaksi päätökseksi. Tämän seurauksena seura menetti asemansa ranskalaisen jalkapallon huipulla.

Nykyisin Lyon on palannut alkuperäiseen strategiaansa ja keskittyy jälleen omien junioreiden kehittämiseen. Vaikka seuralla on ollut vaikeuksia horjuttaa Paris Saint-Germainin asemaa Ranskan huipulla, se on vakiinnuttanut paikkansa maan toiseksi parhaana joukkueena. Vuonna 2014 Lyon oli kasvattanut lähes eniten pelaajia Euroopan viiteen suurimpaan jalkapalloliigaan. Vain FC Barcelona oli onnistunut tässä paremmin, mikä osoittaa seuran juniorityön korkean tason.

Kaudella 2009–2010, mestaruusputken päätyttyä, Lyon eteni yllättäen Mestarien liigan välieriin voitettuaan muun muassa Real Madridin ja ranskalaisen kilpakumppaninsa Bordeaux'n. Välierissä Bayern München osoittautui kuitenkin liian vahvaksi vastustajaksi.

Vuonna 2012 Lyon voitti viidennen Ranskan cupinsa. Vaikka seura ei ole sen jälkeen lisännyt pokaaleja kokoelmaansa, se on säilyttänyt asemansa Ranskan huippuseurojen joukossa. Vuonna 2016 Lyon muutti uudelle Parc Olympique Lyonnais-stadionille, mikä on vahvistanut seuran tavoitetta palata takaisin Ranskan jalkapallon huipulle.

 Saavutukset 

 Ligue 1 : 7 (2002, 2003, 2004, 2005, 2006, 2007, 2008)
 Ligue 2 : 3 (1951, 1954, 1989)
 Ranskan cup : 5 (1964, 1967, 1973, 2008, 2012)
 Ranskan liigacup : 1 (2001)
 Ranskan supercup : 8 (1973, 2002, 2003, 2004, 2005, 2006, 2007, 2012)
 Intertoto Cup : 1 (1997)

 Edustusjoukkue 
Päivitetty 14. helmikuuta 2026.

 Maalivahdit 1  Dominik Greif 40  Rémy Descamps 50  Lassine Diarra Puolustajat 3  Nicolás Tagliafico 16  Abner 19  Moussa Niakhaté 21  Ruben Kluivert 22  Clinton Mata 33  Hans Hateboer (lainalla Rennesistä) 85  Noham Kamara (lainalla Paris Saint-Germainista) 98  Ainsley Maitland-Niles

 Keskikenttäpelaajat 5  Orel Mangala 6  Tanner Tessmann 8  Corentin Tolisso (C) 10  Pavel Šulc  23  Tyler Morton 39  Mathys De Carvalho 44  Khalis Merah 99  Noah Nartey Hyökkääjät 7  Adam Karabec (lainalla Sparta Prahasta) 9  Endrick (lainalla Real Madridista) 11  Malick Fofana 17  Afonso Moreira 18  Rachid Ghezzal 37  Ernest Nuamah  77  Roman Jaremtšuk (lainalla Olympiakoksesta)

Päävalmentajat 1950–

 1950–12/1954 Oscar Heisser
 12/1954–1955 Julien Darui
 1955–1959 Lucien Troupel
 1959–1961 Gaby Robert
 1961–1962 Manu Fernandez
 1962–1966 Lucien Jasseron
 1966–1968 Louis Hon
 1968–2/1976 Aimé Mignot
 2/1976–1980 Aimé Jacquet
 1980–11/1981 Jean-Pierre Destrumelle
 11/1981–2/1982 Vladimir Kovacevic
 2/1982–1984 Robert Herbin
 1984–10/1987 Robert Nouzaret
 10/1987–3/1988 Denis Papas
 3/1988–6/1988 Marcel Leborgne
 6/1988–1993 Raymond Domenech
 1993–1995 Jean Tigana
 1995–10/1996 Guy Stéphan
 10/1996–2000 Bernard Lacombe
 2000–2002 Jacques Santini
 2002–2005 Paul Le Guen
 2005–2007 Gérard Houllier
 2007–2008 Alain Perrin
 2008–2011 Claude Puel
 2011–2014 Rémi Garde
 2014–12/2015 Hubert Fournier
 12/2015–2019 Bruno Génésio
 7–10/2019 Sylvinho
 10/2019–2021 Rudi Garcia
 2021–10/2022 Peter Bosz
 10/2022–9/2023 Laurent Blanc
 9/2023 Jean-François Vulliez
 9/2023–11/2023 Fabio Grosso
 11/2023–1/2025 Pierre Sage
 1/2025– Paulo Fonseca

 Lähteet 

 Aiheesta muualla 

 Seuran virallinen sivusto   

Luokka:Ranskalaiset jalkapalloseurat
Luokka:Lyonin urheilu
Luokka:Vuonna 1950 perustetut urheiluseurat